-----------------------------------------------------------------------
  1. ปัจจัยความเสี่ยง

  -----------------------------------------------------------------------

1.1 ปัจจัยความเสี่ยงในการประกอบธุรกิจ

 ด้านรายได้

ความเสี่ยงอันเกิดจากด้านรายได้ เป็นความเสี่ยงที่สำคัญที่สุดของของกลุ่มบริษัทฯ
เนื่องจากบริษัทและบริษัทในเครือมีรายได้หลักจากสัมปทานในโครงการต่างๆ
ดังนั้นความเสี่ยงด้านรายได้ คือการสิ้นสุดสัมปทานของบางโครงการ
และการแข่งขันระหว่างบริษัทในกลุ่มอุตสาหกรรมเดียวกัน
บริษัทตระหนักดีว่ารายได้เป็นปัจจัยหนึ่งที่สำคัญในการดำเนินธุรกิจ ดังนั้น
บริษัทได้มีแนวทางในการหารายได้ทดแทนจากการต่อสัญญา
การกำหนดมาตราการการตอบโต้การแข่งขันของบริษัทคู่ค้า
การใช้กลยุทธ์ในการรักษาลูกค้าเก่าและแสวงหาลูกค้าใหม่ การหาทางเลือกในการลงทุนใหม่
และการจำหน่ายสินค้าคงคลังที่ด้อยค่า

 ด้านบุคคลากร

จากการแข่งขันในธุรกิจโทรคมนาคมในปัจจุบันโดยอาศัยบุคคลากรซึ่งเป็นทรัพยากรหลักของธุรกิจ
บริษัทจึงเล็งเห็นความเสี่ยงที่เกิดจากด้านบุคคลากร ได้แก่
การขาดผู้เชี่ยวชาญด้านเทคนิคสำหรับโครงการใหม่ๆ บุคคลากรขาดทักษะ ความรู้
ความสามารถในงานที่ทำและไม่สามารถทำงานแทนกันได้ รวมถึงอัตราการ Turn Over สูง
ดังนั้นจึงมีนโยบายการบริหารบุคคลากรเพื่อพัฒนาและเพิ่มศักยภาพของพนักงาน ได้แก่
การจัดทำแผนพัฒนาบุคคลากร โดยการอบรมสัมมนา เพื่อให้สอดคล้องกับแผนธุรกิจ
และกำหนดส่วนงานที่คอยติดตามเทคโนโลยีใหม่ๆ เพื่อให้ทันต่อเหตุการณ์เสมอ
การจัดกิจกรรมสร้างความสัมพันธ์ระหว่างพนักงานในองค์กร
การกำหนดระบบงานที่ชัดเจนและให้พนักงานเข้าใจและรับทราบถึงผลกระทบที่อาจเกิดขึ้น
การกำหนดแผนความก้าวหน้าในอาชีพที่ชัดเจน
รวมถึงการจ้างบุคคลที่เชี่ยวชาญเฉพาะจากภายนอกในโครงการที่เน้นความเชี่ยวชาญพิเศษ

 ความเสี่ยงจากการถูกคัดค้านจากเจ้าหนี้บางรายต่อแผนฟื้นฟูกิจการ

  ผู้บริหารแผนฯ ของบริษัทได้ปฏิบัติตามผลสำเร็จของแผนฟื้นฟูกิจการครบถ้วน เสร็จสิ้นสมบูรณ์แล้ว
  และได้ยื่นคำร้องขอออกจากแผนฟื้นฟูกิจการต่อศาลล้มละลายกลาง และเมื่อวันที่ 14 กันยายน
  2549 ศาลล้มละลายกลางได้มีคำสั่งยกเลิกการฟื้นฟูกิจการของบริษัทแล้ว
  แต่มีการคัดค้านจากเจ้าหนี้บางรายทำให้ขบวนการทางศาลได้ขึ้นไปสู่ศาลฎีกา ซึ่งผู้บริหารแผนฯ
  ของบริษัทได้ทำการชี้แจงแก้ข้อคัดค้านไปยังศาลฎีกาเรียบร้อยแล้ว
  โดยขณะนี้กำลังรอศาลฎีกาพิจารณา อย่างไรก็ตามบริษัทเชื่อมั่นว่าผู้บริหารแผนฯ
  ได้ปฏิบัติตามแผนฟื้นฟูฯ ทุกประการและถูกต้องตามหลักกฎหมายฟื้นฟูกิจการ ในส่วนของบริษัท
  JIOC ซึ่งอยู่ในแผนฟื้นฟูกิจการ ผู้บริหารแผนฯ ของ JIOC
  กำลังดำเนินตามแผนซึ่งยังคงมีความเสี่ยงในการที่ยังไม่ได้ออกจากแผนฟื้นฟูฯ

 ด้านกฏหมายและการเมือง

สืบเนื่องจากการดำเนินธุรกิจโทรคมนาคมที่มีมาก่อนการจัดตั้ง กทช.
ดังนั้นอาจก่อให้เกิดความเสี่ยงต่อบริษัท ได้แก่ ความไม่แน่นอนของกฏ กติกา
การประกอบกิจการโทรคมนาคมนั้น ข้อกำหนดของ กทช. เกี่ยวกับการขอ License ใหม่
และการแปรสัญญาสัมปทาน
แต่อย่างไรก็ตามบริษัทได้เล็งเห็นความสำคัญของความเสี่ยงด้านกฏหมายและความเสี่ยงด้านการเมือง
จึงได้กำหนดแนวทางในการติดตามสถานการณ์อย่างใกล้ชิด และให้ความร่วมมือกับ กทช.
ในการแสดงความคิดเห็น
เพื่อให้สามารถกำหนดแนวทางการดำเนินธุรกิจให้สอดคล้องกับข้อบังคับของ กทช.

 ด้านการแข่งขันและบริการ

ภายใต้สภาวะทางการตลาดที่มีการเปลี่ยนแปลงอยู่ตลอดเวลา
เป็นสิ่งที่ยากสำหรับบริษัทที่จะสร้างความพึงพอใจให้กับความต้องการของลูกค้าทั้งหมด
บริษัทจึงมีความเสี่ยงด้านการมีพันธมิตรน้อยราย
ดังนั้นบริษัทจึงจำเป็นต้องแสวงหาสินค้าและผู้ผลิตรายใหม่ๆ
รวมถึงการเจรจาสร้างความสัมพันธ์แบบถาวร
เน้นการพัฒนาความสัมพันธ์กับพันธมิตรและร่วมทำงานกันอย่างใกล้ชิด

นอกจากนี้บริษัทยังอาจเกิดความเสี่ยงด้านโอกาสในการเปิดช่องทางขายในต่างประเทศมีน้อย
บริษัทจึงพยายามที่จะขยายฐานลูกค้าในบริเวณที่คู่แข่งทางอ้อมไปไม่ถึง
รวมทั้งการเปิดช่องทางตลาดใหม่ๆ เพื่อเพิ่มศักยภาพในการแข่งขัน

1.2 ปัจจัยความเสี่ยงทางการเงิน

  ความเสี่ยงจากอัตราดอกเบี้ย 

บริษัทและบริษัทย่อยมีความเสี่ยงจากอัตราดอกเบี้ยที่เกิดจากความผันผวนของอัตราดอกเบี้ยในตลาดในอนาคต
ซึ่งจะส่งผลกระทบต่อการดำเนินงานและกระแสเงินสดของบริษัทและบริษัทย่อย
ทั้งนี้สินทรัพย์และหนี้สินในเงินฝากกับสถาบันการเงิน
เงินเบิกเกินบัญชีธนาคารและเงินกู้ระยะยาวมีรายละเอียดตามที่ปรากฏในหมายเหตุประกอบงบการเงิน
ณ 31 ธันวาคม 2549

  ความเสี่ยงด้านอัตราแลกเปลี่ยน 

ณ วันที่ 31 ธันวาคม 2549
บริษัทย่อยมีหนี้สินที่เป็นเงินตราต่างประเทศสุทธิที่ไม่ได้รับการป้องกันความเสี่ยงจากอัตราแลกเปลี่ยน
ซึ่งสามารถสรุปได้ดังนี้

+-------------+--------------+--------------+---------+---------------+
| สกุลเงิน      | งบการเงินรวม  |              | งบการเ  |               |
|             |              |              | งินเฉพาะ |               |
|             |              |              | ของบริษัท |               |
+-------------+--------------+--------------+---------+---------------+
|             | สกุลเงินต่าง    | เทียบ         | สก      | เทีย           |
|             |              | เท่าเป็นเงินบาท | ุลเงินต่าง | บเท่าเป็นเงินบาท |
|             | ประเทศ       |              |         |               |
|             |              | (ล้านบาท)     | ประเทศ  | (ล้านบาท)      |
+-------------+--------------+--------------+---------+---------------+
|   เหรีย      | 22 ล้านเหรียญ  | 797.08       |   -     | -             |
| ญสหรัฐอเมริกา |              |              |         |               |
+-------------+--------------+--------------+---------+---------------+
|   รวม       |              | 797.08       |         | -             |
+-------------+--------------+--------------+---------+---------------+
|   สินทรัพย์รวม |              | 17,440.07    |         | 11,161.64     |
+-------------+--------------+--------------+---------+---------------+
|   %         |              | 4.57         |         | 0.00          |
|             |              |              |         |               |
| ต่อสินทรัพย์รวม |              |              |         |               |
+-------------+--------------+--------------+---------+---------------+

หมายเหตุ : อัตราแลกเปลี่ยน ณ 31 ธันวาคม 2549

บริษัทไม่มีรายได้ที่เป็นสกุลเงินตราต่างประเทศ
ทำให้บริษัทอาจได้รับผลกระทบจากความเสี่ยงด้านอัตราแลกเปลี่ยน ณ 31 ธันวาคม 2549
บริษัทย่อยมีหนี้สินที่เป็นสกุลเงินตราต่างประเทศคงเหลือเพียง 34 ล้านเหรียญสหรัฐอเมริกา เท่านั้น
และมีสินทรัพย์ในรูปเงินฝากเป็นเงินสกุลเงินตราต่างประเทศ 12 ล้านเหรียญสหรัฐอเมริกา
ซึ่งจะทำให้ผลกระทบจากความเสี่ยงด้านอัตราแลกเปลี่ยนที่บริษัทย่อยจะได้รับลดน้อยลงไปด้วย
แต่ทั้งนี้บริษัทย่อยก็ยังมีมาตรการในการบริหารความเสี่ยงด้านอัตราแลกเปลี่ยนในระยะสั้น
โดยบริษัทย่อยจะซื้ออัตราแลกเปลี่ยนล่วงหน้าในส่วนของหนี้สินที่ครบกำหนดชำระภายใน 6 เดือนไว้

สำหรับความเสี่ยงจากอัตราการแลกเปลี่ยนที่อาจเกิดขึ้นจากการจัดซื้ออุปกรณ์จากต่างประเทศ
และเงินลงทุนในต่างประเทศ บริษัทคาดว่าจะไม่ได้รับผลกระทบ
เนื่องจากในการจัดซื้ออุปกรณ์ที่มีมูลค่าสูงและใช้ระยะเวลาในการส่งมอบเป็นระยะๆ
หรือใช้เวลานาน ซึ่งบริษัทได้มีการป้องกันความเสี่ยงโดยซื้อเงินตราต่างประเทศล่วงหน้าไว้
ในส่วนของเงินลงทุนในต่างประเทศจะเป็นการลงทุนผ่านบริษัท JIOC
ซึ่งปัจจุบันได้มีการตั้งสำรองผลขาดทุนจากการลดมูลค่าของเงินทุนในบริษัทต่างประเทศทั้งหมดเต็มจำนวนและบันทึกเงินลงทุนดังกล่าวเป็นศูนย์แล้ว

 ความเสี่ยงอันเกิดจากความไม่แน่นอนจากผลตอบแทนของการลงทุนในบริษัทย่อย

บริษัทได้กำหนดมาตราการในการจัดการความเสี่ยง
โดยการเจรจาเพื่อกำหนดนโยบายการจ่ายคืนผลตอบแทนกับบริษัทย่อยอย่างชัดเจน
และการติดตามผลการดำเนินงานของบริษัทย่อยนั้นๆ อย่างใกล้ชิด